Դահլիճին ձուաձեւ կառուցուածքը ունի իր խորհուրդը. կը յիշեցնէ կլոր սեղանի շուրջը տեղի ունեցող քննարկումներ եւ այդ կառուցուածքին ընտրութիւնը պատահական չէ: Վաղուց ի վեր, կլոր սեղանը կը նկատուի համագործակցութեան, նպատակամէտ քննարկումներու խորհրդանիշ, քանի որ տրամաբանականօրէն կլոր սեղանի շուրջ զրուցակիցները կը յառաջանան ոչ թէ ճակատային ու իրարու հանդէպ անձնաւորուած գրոհներու, այլ՝ հիմնախնդրին լուծման արդիւնաւէտ ուղիներու փնտռտուքի ճանապարհով: